હું તોફાની. બધાને હેરાન કરૂ. વેકેશન પડે એટલે પપ્પા પરાણે સ્કૂલમાં લઈ જાય. એ તેનું કામ કરતા હોય અને હું એકલો બેઠો હોવ. ઘોડાસરા સાહેબના હાથમાં પણ એ જ માનવીની ભવાઈ અને તેના અડધો કલાક પછી મારા હાથમાં ભદ્રંભદ્ર. ઘોડાસરા સાહેબ તો મંત્રમુગ્ધ. ગળામાંથી અવાજ ન નીકળે. જ્યારે કોઈએ દબાવી દીધુ હોય, બોલેલા કે, “આ તો મને પણ નથી સમજાણી, પણ હા, હું માનવીની ભવાઈ વાંચુ છુ.” બધા માનવીની ભવાઈ વાંચે છે, શા માટે ? એવુ તે એમા ક્યુ અમૃત છુપાયેલુ છે ? એવુ તે એમા શું છે ? ભણેલાઓના હાથમાં છે અને અભણલખા ભણેલાને રાગડા તાણી વાંચવાનું કહે છે.